C-byrån var den organisasjon som på svensk side høsten 1944 hadde ansvaret for Operasjon Stella Polaris, da nærmere 800 personer samt mengder med finsk signaletterretningsmateriale fra krigen med Sovjetunionen, i hemmelighet ble fraktet fra Finland til Sverige. I mai 1945 var C-byrån i samarbeid med amerikanske Office of Strategic Services (OSS) og med godkjennelse og støtte fra norske myndigheter ansvarlig for overføring av tyske etterretningseksperter fra Wehrmachts hovedkvarter på Lillehammer, det såkalte Lillehammer-kuppet.